CELEX: C2006/108/03
Language: et
Date: 2006-05-06 00:00:00
Title: Kohtuasi C-76/06: Britannia Alloys & Chemicals Ltd esitas  9. veebruaril 2006  apellatsioonkaebuse  29. novembri 2005.  aasta otsuse peale kohtuasjas T-33/02: Britannia Alloys & Chemicals Ltd  versus  Euroopa Ühenduste Komisjon

6.5.2006   
            
            
               ET
            
            
               Euroopa Liidu Teataja
            
            
               C 108/2
            
         Britannia Alloys & Chemicals Ltd esitas 9. veebruaril 2006 apellatsioonkaebuse 29. novembri 2005. aasta otsuse peale kohtuasjas T-33/02: Britannia Alloys & Chemicals Ltd versus Euroopa Ühenduste Komisjon
   (Kohtuasi C-76/06)
   (2006/C 108/03)
   Kohtumenetluse keel: inglise
   Pooled
   
      Hageja: Britannia Alloys & Chemicals Ltd. (esindajad: solicitor S. Mobley, solicitor H. Bardell ja solicitor M. Commons)
   
      Teine menetlusosaline: Euroopa Ühenduste Komisjon
   Hageja nõuded
   
               —
            
            
               tühistada kohtuotsus osas, milles jäetakse rahuldamata otsuse peale esitatud Britannia hagi;
            
         
               —
            
            
               tühistada otsuse artikkel 3 Britannia't puudutavas osas;
            
         
               —
            
            
               teise võimalusena, võrreldes punktiga 2, muuta otsuse artiklit 3 Briatannia't puudutavas osas nii, et Britannia'le määratud trahv kas tühistatakse või seda oluliselt vähendatakse;
            
         
               —
            
            
               teise võimalusena, lisaks punktidele 2 ja 3, saata asi tagasi Esimese Astme Kohtule, et viimane teeks otsuse kooskõlas Euroopa Kohtu sedastatud õiguslike küsimustega;
            
         
               —
            
            
               igal juhul, jätta komisjoni kohtukulud tema enda kanda ja mõista temalt välja Britannia kohtukulud Esimese Astme Kohtus ja Euroopa Kohtus.
            
         Väited ja peamised argumendid
   Hageja väidab, et:
   
               1)
            
            
               kuna Esimese Astme Kohus leidis, et komisjon kohaldas nõuetekohaselt artikli 15 lõikes 2 sätestatud 10 % -list ülempiiri Britannia 30. juunil 1996 lõppenud majandusaasta käibest, mitte selle otsuse tegemisele eelneva aasta käibest, rikkus ta määruse nr 17/62/EMÜ (edaspidi “määrus 17”) (1) artikli 15 lõiget 2;
            
         
               2)
            
            
               Esimese Astme Kohus on rikkunud proportsionaalsuse põhimõtet:
               
                           a)
                        
                        
                           kuna ta toetas peamiselt samas olukorras olevate ettevõtjate komisjoni-poolset diskrimineerimist, kuna Britannia puhul kohaldas ta 10 %-list ülempiiri viimase aasta käibest, mida komisjon peab “tavapäraseks majandustegevuseks”, ja otsuse adressaatideks olevate kõikide teiste ettevõtjate puhul otsusele eelneva aasta käibest.
                        
                     
                           b)
                        
                        
                           kuna ta toetas komisjoni otsust, mis võrdluses teiste otseselt võrreldavate juhtumitega diskrimineerib Britannia't selles osas, mis puudutab aastat, mille käibest 10 %-list ülepiiri kohaldatakse;
                        
                     
         
               3)
            
            
               Esimese Astme Kohus on rikkunud õiguskindluse põhimõtet:
               
                           a)
                        
                        
                           kuna ta toetas seda, et komisjon kasutas määruse 17 artikli 15 lõikes 2 ette nähtud ülempiiri kohaldamisel käibest otsusele eelnevast aastast erinevat aastat. Maksimaalne trahvisumma, mida võib määrata, peab olema kindel; ja
                        
                     
                           b)
                        
                        
                           kuna ta tõlgendas määruse 17 artikli 15 lõiget 2 viisil, mille tõttu määratakse trahv, mis ei vasta rikkumise toimepanemise ajal ette nähtud trahvile ning rikkus seeläbi ettevõtjate põhiõigusi.
                        
                     
         
      (1)  EMÜ Nõukogu: määrus nr 17: esimene määrus asutamislepingu artiklite 85 ja 86 rakendamise kohta, EÜT 13, 21.2.1962, lk 204–211.